Ana Sözü | Tomay aaçlık genoţidın kurbannarını unutmêêr
02.05.2014,	Ana Sözü tarafından yazılı ,	AAÇLIK, CÜMNE, İSTORİYA BÖLÜMÜ, 2673 KERÄ BAKILMIŞ
Çiçek ayın (aprel) 27-dä Tomay küüyün mezarlıında, 1946-1947 yıllarda gagauzlara karşı yapılan aaçlık genoţidında aaçlıktan öldürülän tomaylıların ortak mezarının üstündä, açıldı anma memorialı. O aaçlık genoţidında gagauzların 40% zeedesini zorlan mezarlara soktular. Sadä Tomay küüyündä aaçlıktan 2500 insandan kaybelmiş.
Anmak memorialını kurmaa deyni ön teklif küüyün sovetniindän Pötr BALABANdan geldi. Hepsi tomaylılar bu fikirdän yan oldular. Katlanıp ta para topladılar. Biraz yardım geldi sponsorlardan da. Memorial 80 bin ley tuttu.
Anmak taşın açılmasında hem yaslı mitingta pay aldılar küülülär, Tomayın primarı Födor TOPÇU, küü sovetnikleri hem küü Sovetinin başı İvan NEDOV, Moldova Parlamentın deputatı İrina VLAH, Odesin dolay Sovetının deputatı Yuriy DİMÇOGLU, GHT deputatı Sergey ÇİMPOEŞ, Çadır rayonun başı Sergey BUZACI.
Memorialın açılmasında Tomay küüyün popazı bir slujba yaptı. Nedän sora da pomana sofrası koyuldu.
Anaktar sözlär : aaçlık, Гагаузы, геноцид, голодовка